AARHUS: Der er flere boliger på vej til Aarhus.

Denne gang er det Aarhus N, der kan se frem til at få flere beboelseskvadratmeter til byens mange unge og studerende.

I alt 17.500 kvadratmeter boliger skal der bygges mellem Hasle Ringvej og Gøteborg Allé - lige ved siden af Skøjtehallen - og når byggeriet er færdigt i sommeren 2020 vil der stå 234 boliger klar til hovedsageligt yngre århusianere.

- Da der er rigtigt mange studerende i Aarhus, er langt de fleste lejligheder designet ud fra et koncept om, at de skal være delevenlige til to personer. Ejendommen opføres i området mellem Aarhus Universitet og hele området i Skejby, som også huser rigtig mange uddannelsesinstitutioner, fortæller Ole Vistisen, adm. direktør i Konstruct.